Die provinsiale Omgewingsgesondheidsdiens oudit (moniteer en evalueer), koördineer en ondersteun omgewingsgesondheidsdienste in die provinsie.
Die formulering van provinsiale omgewingsgesondheidsbeleid, -riglyne, -norme en -standaarde.
Die versekering dat koöperatiewe regering in samewerking met die toepaslike nasionale en provinsiale departemente en ander belanghebbendes plaasvind.
Ondersoek na en verslagdoening oor alle ministeriële (nasionale en provinsiale) navrae.
Fasilitering en koördinering van die reaksie van omgewingsgesondheid ten opsigte van rampbeheer.
Fasilitering en voorsiening van provinsiale insette oor omgewingsgesondheid ten opsigte van nuwe ontwikkelings en grondbenutting.
Beheer oor en fasilitering van provinsiale en nasionale voedselveiligheidsprogramme, asook die ondersoek van voorvalle van voedselvergiftiging.
Ouditering van wetlike nakoming van bestralingsfasiliteite en bestraalde kommoditeite namens die Nasionale Departement van Gesondheid.
Bestuur van gemeenskapsdiens van OGP's in die provinsie saam met die provinsiale koördineerder vir Gemeenskapsdienste.
Beheer oor die invoer, vervaardiging en verkope van gevaarlike stowwe (lisensiëring) en fasilitering van die ondersoek na vergiftiging deur plaagdoders, en landbou- en veemedisyne.
Fasilitering en koördinering van die omgewingsgesondheidsoptrede ten opsigte van die voorkoms van oordraagbare siektes.
Ouditering van omgewingsgesondheidstoestande by alle regeringsinstellings Parlement, hospitale, instellings van Korrektiewe Dienste, polisiestasies, ens.
Nadere besonderhede kan verkry word van die volgende provinsiale gesondheidsbeamptes.
Onbekende staatstaal of akroniem Kyk in die WOORDELYS?